
Da li je dozvoljeno da sudjelujemo na svečanostima koje organiziraju isključivo nemuslimani, kako bismo ih privukli da i oni učestvuju na svečanostima čiji su organizatori muslimani?


* 
* 
* 
* 
* 
* 
* 

 
Da li je dozvoljeno da sudjelujemo na svečanostima koje organiziraju isključivo nemuslimani?

Ako su ove svečanosti organizirane povodom nevjerničkih praznika i slava, onda prisustvovanje na njima nije dozvoljeno, jer samim svojim prisustvom dajemo im podršku i sudjelujemo u grijehu i neprijateljstvu. Isto tako, u ovome se krije i jedan oblik oponašanja i poistovjećivanja sa nevjernicima, a Zakonodavac je zabranio to oponašanje. Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, u jednom hadisu kaže: “Ko se poistovjeti sa nekim narodom i bude ga oponašao, on njima i pripada.” (Ebu Davud i Ahmed) Od Omera, r. a., zabilježena je sljedeća izreka: “Klonite se Allahovih neprijatelja za vrijeme njihovih svetkovina!” (Bejheki)


Ali, ako se radi o sudjelovanju na svečanostima upriličenim povodom svadbe, naprimjer, a sama svečanost nije popraćena elementima koji se kose sa islamskim učenjem, kao što su: miješanje muškaraca i žena u jednoj prostoriji, zatim konzumiranje alkohola i svinjskog mesa, ili izvođenje plesa i muzike i sl., i ako to prisustvovanje neće dovesti do osjećaja ljubavi i bliskosti prema tim nevjernicima, onda nema šerijatske zapreke da se prihvati takav poziv. Prilikom takvih susreta musliman treba nastojati da okupljenim ljudima dostavi i objasni učenja islama. Allahov Poslanik, ﷺ, također se odazivao na pozive nekolicine jevreja u Medini. Allah, dž. š., najbolje zna.


Muhammed Salih Munedždžid, *Odgovori o islamskom vjerovanju*, str. 122.


